Title: Úlohy z Programového vyhlásenia vlády SR, vyplývajúce pre MŠ SR boli zapracované do Aktivít MŠ SR na realizáciu Programového v
Author: dikaczov
Last saved by: agenda0
Company: min.skol.

Úlohy z Programového vyhlásenia vlády SR, vyplývajúce pre MŠ SR boli zapracované do Aktivít MŠ SR na realizáciu Programového vyhlásenia vlády SR na roky 1999 - 2002, ktoré sa stali podkladom na prípravu plánov hlavných úloh MŠ SR, návrhu úloh do Plánu práce vlády SR a úloh do Legislatívneho plánu vlády SR na jednotlivé roky 1999 – 2002.

Program vlády:
1. Program vlády na podporu rozvoja telesnej kultúry
Plnenie:
	Materiál bol prerokovaný v 18. OPM dňa 14.5.2001 a vo vláde SR bol prerokovaný dňa 5.9.2001 (uznesenie vlády SR č. 838 z 5.9.2001) k Národnému programu rozvoja športu v SR.
					Úloha je splnená.

Koncepcie:
2. Program starostlivosti o nadanú a talentovanú mládež v školách a školských zariadeniach vrátane jeho finančného zabezpečenia
Plnenie:
    Materiál bol prerokovaný v 43.OPM dňa 10.12.2001, kde sa odporúčalo zapracovať námety z Programu starostlivosti o nadané deti a mládež  v školách a škol. zariadeniach vrátane finančného zabezpečenia do nového školského zákona.
Úloha je splnená.

Zákony:
3. Zákon o vysokých školách
Úloha bola v Pláne legislatívnych úloh vlády SR na rok 2001 zaradená na júl. Materiál bol prerokovaný v 2. OPM dňa 8.1.2001 a následne bol predložený na diskusiu do akademickej obce. Ďalší raz bol prerokovaný v 18. OPM dňa 14.5.2001, v 21. OPM dňa 4.6.2001 a v 26. OPM dňa 9.7.2001, kde bolo uložené predložiť návrh zákona na rokovanie RHSD SR. Materiál bol dňa 11.9.2001 po úpravách po medzirezortnom pripomienkovom konaní a ďalších konzultáciách s predstaviteľmi vysokých škôl odoslaný na Úrad vlády SR a na Legislatívnu radu vlády SR.V Legislatívnej rade vlády SR bol prerokovaný dňa 25.9.2001 a vo vlády SR bol prerokovaný dňa 31.10.2001. Vláda SR postúpila návrh zákona na NR SR na ďalšie legislatívne pokračovanie.
Úloha je splnená.

4. Zákon o výchove a vzdelávaní (školský zákon)
Plnenie:
Úloha bola v Pláne legislatívnych úloh vlády SR na rok 2001 zaradená na december. Listom ministra školstva predsedovi vlády SR bola zaslaná žiadosť o presun termínu plnenia úlohy na marec 2002. V Pláne legislatívnych úloh vlády SR na rok 2002 je úloha zaradená na mesiac marec.
Úloha je nesplnená, 
presúva sa na rok 2002.
 
5. Zákon upravujúci pomoc štátu žiakom a študentom pri štúdiu (podklady pre MPSVaR SR)
Plnenie:
Zatiaľ sa neuskutočnilo stretnutie medzi Ministerstvom školstva SR a Ministerstvom práce, sociálnych vecí a rodiny SR. V Pláne hlavných úloh MŠ SR na rok 2002 je úloha zaradená pod názvom Informácia o postupe prác na zákone upravujúcom pomoc štátu žiakom a študentom pri štúdiu.
Úloha je v plnení,
presúva sa na rok 2002.

6. Zákon o pôžičkovom fonde pre začínajúcich učiteľov
Plnenie:
Úloha bola v Pláne legislatívnych úloh vlády SR na rok 2001 zaradená na október 2001. Návrh zákona bol predmetom rokovania 29. a 36. operatívnej porady ministra a prešiel vnútorným pripomienkovým konaním. Listom ministra školstva SR z 30.10.2001 bola zaslaná žiadosť  predsedovi vlády SR o odklad termínu predloženia materiálu na rokovanie vlády SR na december 2001, ktorý súhlasil so zmenou termínu. Z dôvodu nezabezpečeného finančného krytia návrhu zákona bol rozhodnutím p.ministra presunutý termín predloženia materiálu na február 2002..
Úloha je nesplnená,
presúva sa na rok 2002.

7. Právna úprava riešiaca zriaďovateľskú funkciu SOU
Plnenie:
Zákonom č. 216/2001 bola prijatá právna úprava riešiaca zriaďovateľskú funkciu SOU s účinnosťou od 1.7.2001.
Úloha je splnená.

8. Zákon o mládeži
Plnenie:
	Úloha bola v Pláne legislatívnych úloh vlády SR na rok 2001 zaradená na november.  Materiál bol predložený do 26. OPM dňa 9.6.2001. Materiál nebol prerokovaný, úloha bola presunutá na rok 2002 na základe Uznesenia Rady vlády SR pre deti a mládež z 23.10.2001. V Pláne legislatívnych úloh vlády SR na rok 2002 je úloha zaradená na marec. 
Úloha je nesplnená,
presúva sa na rok 2002.

Vyhlášky a nariadenia vlády:
9. Novela vyhlášky o prijímaní na štúdium na stredných školách
Plnenie:
Vyhláška bola prerokovaná v 31. OPM dňa 12.9.2001 a v Stálej pracovnej komisii Legislatívnej rady vlády SR dňa 18.10.2001. Novela vyhlášky  je publikovaná v Zbierke zákonov pod č. 437/2001.
Úloha je splnená.

Iné aktivity (správy, opatrenia, informácie):
10. Hodnotenie úrovne stravovania, ubytovania a dopravy žiakov na základné školy, stredné školy a vysoké školy 
Plnenie:
V 10. OPM dňa 12.3.2001 v bode 1.3. bolo uložené pripraviť návrh na prieskum v oblasti dopravy, ubytovania a stravovania na úrovni základných, stredných a vysokých škôl. V 16. OPM dňa 14.5.2001 v bode 7. bolo uložené generálnemu  riaditeľovi sekcie ZŠ, SŠ a ŠZ uvedený materiál prepracovať a predložiť ho v zmysle pripomienok na OPM v termíne do 31.5.2001. V 21. OPM dňa 4.6.2001 bolo uložené pripraviť nový návrh na uskutočnenie uvedeného prieskumu na úrovni sekcií. Sekcia ZŠ, SŠ a ŠZ materiál pripravila pod novým názvom „Návrh na prieskum v oblasti dopravy, ubytovania a stravovania na úrovni ZŠ a SŠ“ a po jeho schválení v 26. OPM dňa 9.7.2001 uzatvorila zmluvu s Ekonomickou univerzitou, Obchodnou fakultou – Katedrou cestovného ruchu a služieb ako realizátorom prieskumu. Za vysoké školy ešte nemožno predkladať hodnotenie, lebo prieskum, ktorý uskutočňuje Ekonomická univerzita v Bratislave a ktorý zabezpečila sekcia vysokých škôl, prebieha t.č. na základných a stredných školách. Sekcia vysokých škôl má projekt prieskumu za vysoké školy predbežne spracovaný.
Úloha je splnená.

11. Zmeny v obsahu základných pedagogických dokumentov na všetkých stupňoch a druhoch základných a stredných škôl (vrátane podpory povinnej telesnej výchovy)
	Plnenie:
Materiál bol prerokovaný v 15.OPM dňa 23.4.2001.
Úloha je splnená.

12. Vytvorenie podmienok na dôslednejšiu realizáciu mimoškolskej výchovy
	Plnenie:
Na základe žiadosti gen. riaditeľky sekcie športu, detí a mládeže  (39. OPM dňa 12.11.2001) bol materiál prerokovaný v 43.OPM dňa 10.12.2001 s tým, že predložený materiál bude tvoriť základ na spracovanie Koncepcie rozvoja mimoškolskej výchovy, ktorá je  v Pláne hlavných úloh MŠ SR na rok 2002 zaradená na jún.
Úloha je nesplnená,
presúva sa na rok 2002.

13. Informácia o uplatnení absolventov stredných škôl v praxi
	Plnenie:
Informácia bola prerokovaná v 34. OPM dňa 8.10.2001, kde bolo uložené upresniť metodiku vykazovanie počtu prijatých absolventov na vysoké školy z jednotlivých typov stredných škôl a vysokých škôl. V 39. OPM dňa 12.11. bola prerokovaná informácia o metodike vykazovania počtu prijatých absolventov na VŠ z jednotlivých typov SŠ. 
Úloha je splnená.

14. Informácia o úrovni vyučovania slovenského jazyka a o využívaní progresívnych metód vo vyučovaní slovenského jazyka na školách s vyučovacím jazykom maďarským
	Plnenie:
Materiál bol prerokovaný a schválený v 23. OPM dňa 6.7.2000. Zároveň bolo rozhodnuté, že sa informácia bude predkladať každé dva roky, najbližšie v roku 2002. V Pláne hlavných úloh MŠ SR na rok 2002 je úloha zaradená na mesiac jún.
Úloha je nesplnená,
presúva do na rok 2002. 

15. Objektivizácia prijímania na stredné a vysoké školy
	Plnenie:
Objektivizácia prijímania na stredné a vysoké školy sa riešila v rámci novely vyhlášky o prijímaní na štúdium na stredné školy a v návrhu zákona o vysokých školách, ktorý je v súčasnom období už v legislatívnom konaní v NR SR a prostredníctvom zisťovania stavu prijímacieho konania na vysokých školách, ktorý bol súčasťou zisťovania problematiky vysokého školstva v širšom rozsahu. MŠ SR vo februári 2001 oslovilo rektorov vysokých škôl a požiadalo ich o zodpovedanie 15 otázok, z ktorých až 12 sa týkalo problematiky objektívnosti prijímacích skúšok na vysokých školách, vrátane problematiky možnej korupcie v prijímacom procese. Sekcia VŠ spracovala analýzu odpovedí z vysokých škôl na uvedené otázky a predložila ju štátnemu tajomníkovi pre VŠ, VaT. Výsledky zisťovania sa priebežne využili a využívajú v činnosti ministerstva, napr. aj v súvislosti s opatreniami MŠ SR proti korupcii a pod. V Pláne hlavných úloh MŠ SR na rok 2002 je úloha zaradená na jún. 
Úloha je nesplnená,
presúva sa na rok 2002.

16. Dobudovanie Centra vedecko-technických informácií
	Plnenie:
V roku 2001 pokračovala výstavba novej budovy Centra vedecko-technických informácií na Lamačskej ceste v súlade s objemom prostriedkov určených na tento účel v rozpočtovej kapitole MŠ SR.
Úloha je splnená.

17. Podpora dobrovoľnej mimoškolskej telesnej výchovy na základných školách a stredných školách
	Plnenie:
	Materiál bol prerokovaný v 18.OPM dňa 14.5.2001. Vo vláde SR bol prerokovaný dňa 5.9.2001 (uznesenie vlády SR č. 838) a  bol súčasťou  Národného programu rozvoja športu v SR.
					Úloha je splnená.

18. Podpora rozvoja medzinárodnej spolupráce v oblasti telesnej kultúry a mládeže
      Plnenie:
 Materiál bol prerokovaný a schválený v 31. OPM dňa 10.9.2001.	
Úloha je splnená.

19. Správa o plnení opatrení na zlepšenie stavu používania informačných technológií na vysokých školách (aktualizácia opatrení na ďalšie obdobie)
	Plnenie:
Správa bude predložená do OPM najskôr v mesiaci februári 2002 z toho dôvodu, lebo finančné prostriedky na príslušné projekty boli poskytnuté až v II. polovici roka 2001 a práce na týchto projektoch sa budú postupne ukončovať až v I. štvrťroku 2002, kedy bude možné informovať o konkrétnom plnení opatrení. Zaradenie tejto správy koncom decembra 2001 z týchto dôvodov je preto neodôvodnené. Úloha je v Pláne hlavných úloh MŠ SR na rok 2002 zaradená na apríl.

Úloha je nesplnená, 
presúva sa na rok 2002.